Ανανέωση άδειας οδήγησης (κάθε κατηγορίας)
Η σχετική αίτηση με τα απαιτούμενα δικαιολογητικά υποβάλλεται στο ΚΕΠ ή στην οικεία Περιφερειακή Διεύθυνση Μεταφορών και Επικοινωνιών ή ψηφιακά
Κατάθεση από τον αιτούντα (δια ζώσης ή ταχυδρομικά)
Να έχει τη συνήθη διαμονή της/του στην Ελλάδα ή ότι έχει ιδιότητα της/του σπουδάστριας/σπουδαστή ή της/του μαθήτριας/μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών.
Να κατέχει ισχύουσα Ελληνική ή κράτους μέλους της Ε.Ε. άδεια οδήγησης.
Για την ψηφιακή κατάθεση της αίτησης, ο ενδιαφερόμενος θα πρέπει να είναι κάτοχος κωδικών taxisnet.
Οι υποψήφιοι οδηγοί και οδηγοί προκειμένου να προβούν σε οποιαδήποτε διαδικασία που αφορά την άδεια οδήγησής τους για την οποία απαιτείται ιατρική εξέταση, οφείλουν να εξεταστούν από ιατρό ειδικότητας: α) Παθολόγου και των συναφών ειδικοτήτων του γενικού ιατρού, αιματολόγου, γαστρεντερολόγου, ενδοκρινολόγου, ρευματολόγου, καρδιολόγου, πνευμονολόγου, νεφρολόγου καθώς και από ιατρό χωρίς ειδικότητα ο οποίος κατέχει άδεια άσκησης επαγγέλματος για πέντε (5) τουλάχιστον έτη. Στο πλαίσιο της εξέτασης και λήψης ιστορικού, ο εξεταζόμενος, σε περίπτωση υπόνοιας νόσου που αφορά στην αρτιμέλεια, στην ακοή, στο νευρικό σύστημα, ή σε οποιαδήποτε άλλη νόσο για την οποία απαιτείται γνωμάτευση ειδικού ιατρού, παραπέμπεται σε ιατρό αντίστοιχης ειδικότητας. β) Οφθαλμιάτρου, γ) Ωτορινολαρυγγολόγου (υποχρεωτικά για όσους έχουν υπερβεί το ογδοηκοστό (80) έτος της ηλικίας τους), δ) Νευρολόγου ή Ψυχίατρου (υποχρεωτικά για όσους έχουν υπερβεί το ογδοηκοστό (80) έτος της ηλικίας τους). Οι προαναφερόμενοι ιατροί γνωματεύουν για την κατάσταση της υγείας του ενδιαφερόμενου και εκδίδουν ιατρικά Πιστοποιητικά Υγείας στα οποία περιλαμβάνεται υποχρεωτικά ο χαρακτηρισμός του ενδιαφερόμενου ως «ΙΚΑΝΟΣ» ή «ΜΗ ΙΚΑΝΟΣ».
Η διαδικασία αφορά στην ανανέωση άδειας οδήγησης κάθε κατηγορίας ελληνικής ή κράτους-μέλους της Ε.Ε, εφόσον πληρούνται οι απαραίτητες προϋποθέσεις.
Ενιαίο - Ανανέωση κατηγοριών Άδειας Οδήγησης
Ειδικά για την επικράτεια των Κυκλάδων και για τις περιπτώσεις των πολιτών άνω των 65 ετών και για τις κατηγορίες αδειών Α και Β επιβάλλεται επιπλέον ανταποδοτικό τέλος ύψους 5,87 €, που εισπράττεται από λειτουργούσες αποκεντρωμένες υπηρεσίες στις Περιφερειακές Ενότητες Άνδρου, Θήρας, Κέας-Κύθνου, Μήλου, Μυκόνου, Νάξου, Πάρου, Σύρου και Τήνου, και καταβάλλεται στους ακόλουθους τραπεζικούς λογαριασμούς: Alpha Bank - IBAN: GR9601406310631002001000148, Εθνική Τράπεζα - IBAN: GR1501104690000046954030063, Τράπεζα Πειραιώς - IBAN: GR5501727100005710052440802. Αρμόδια υπηρεσία για πληροφορίες είναι το Τμήμα Αδειών Οδήγησης Κυκλάδων.
Μία (1) πρόσφατη φωτογραφία τύπου διαβατηρίου.
Δύο (2) τουλάχιστον πιστοποιητικά υγείας ιατρικής εξέτασης
Υπεύθυνη Δήλωση με την οποία δηλώνει: - Ότι έχει τη συνήθη διαμονή στην Ελλάδα ή ότι έχει την ιδιότητα του σπουδαστή ή του μαθητή, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών. - Τα πλήρη στοιχεία της διεύθυνσης κατοικίας του. - Τον Αριθμό Φορολογικού Μητρώου (ΑΦΜ) - Ότι δεν είναι κάτοχος άλλης άδειας οδήγησης ελληνικής ή κράτους-μέλους της Ε.Ε. και δεν του έχει αφαιρεθεί από οποιαδήποτε αρχή, εκτός αυτής που αιτείται την ανανέωση. - Ότι επιθυμεί την αναγραφή της Ομάδας Αίματός του στο έντυπο της άδειας οδήγησης και συγκατατίθεται στην τήρησή της στο Αρχείο Αδειών Οδήγησης του Υπουργείου Υποδομών και Μεταφορών και η οποία καταχωρείται στη Σελίδα 2, ως σημείο 14α, του εντύπου της Άδειας Οδήγησης - Τον αριθμό της κατεχόμενης άδειας οδήγησης και της τυχούσας κατεχόμενης παλαιού τύπου ελληνικής άδειας οδήγησης Μοτοσικλέτας
Φωτοαντίγραφο ισχύοντος δημοσίου εγγράφου βάσει των οικείων διατάξεων, εφόσον η/ο ενδιαφερόμενη/ος δεν είναι Ελληνίδα/Έλληνας υπήκοος, το οποίο πιστοποιεί τη συνήθη διαμονή της/του ενδιαφερόμενης/ου στην Ελλάδα.
Πρωτότυπη βεβαίωση της σχολής ή του σχολείου, που βεβαιώνει τη φοιτητική/ σπουδαστική ή μαθητική ιδιότητα.
Εκτύπωση του Ηλεκτρονικού Παράβολου με κωδικό 3697, ποσού 105€ (του εντύπου που χαρακτηρίζεται «Για χρήση στο φορέα») το οποίο αναφέρεται στην υποκατηγορία ΚΟΣΤΟΣ
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Αντίγραφο δελτίου ταυτότητας ή ισχύοντος ελληνικού διαβατηρίου
Οι υποψήφιοι οδηγοί και οδηγοί προκειμένου να προβούν σε οποιαδήποτε διαδικασία που αφορά την άδεια οδήγησής τους για την οποία απαιτείται ιατρική εξέταση, οφείλουν να εξεταστούν από ιατρό ειδικότητας: α) Παθολόγου και των συναφών ειδικοτήτων του γενικού ιατρού, αιματολόγου, γαστρεντερολόγου, ενδοκρινολόγου, ρευματολόγου, καρδιολόγου, πνευμονολόγου, νεφρολόγου καθώς και από ιατρό χωρίς ειδικότητα ο οποίος κατέχει άδεια άσκησης επαγγέλματος για πέντε (5) τουλάχιστον έτη. Στο πλαίσιο της εξέτασης και λήψης ιστορικού, ο εξεταζόμενος, σε περίπτωση υπόνοιας νόσου που αφορά στην αρτιμέλεια, στην ακοή, στο νευρικό σύστημα, ή σε οποιαδήποτε άλλη νόσο για την οποία απαιτείται γνωμάτευση ειδικού ιατρού, παραπέμπεται σε ιατρό αντίστοιχης ειδικότητας. β) Οφθαλμιάτρου, γ) Ωτορινολαρυγγολόγου (υποχρεωτικά για όσους έχουν υπερβεί το ογδοηκοστό (80) έτος της ηλικίας τους), δ) Νευρολόγου ή Ψυχίατρου (υποχρεωτικά για όσους έχουν υπερβεί το ογδοηκοστό (80) έτος της ηλικίας τους). Οι προαναφερόμενοι ιατροί γνωματεύουν για την κατάσταση της υγείας του ενδιαφερόμενου και εκδίδουν ιατρικά Πιστοποιητικά Υγείας στα οποία περιλαμβάνεται υποχρεωτικά ο χαρακτηρισμός του ενδιαφερόμενου ως «ΙΚΑΝΟΣ» ή «ΜΗ ΙΚΑΝΟΣ». Παράρτημα III του π.δ. 51/2012 (Α΄101). Η ιατρική εξέταση υποψηφίων οδηγών και οδηγών διενεργείται από οποιονδήποτε ιδιώτη ιατρό των ειδικοτήτων του Παραρτήματος ΙΙΙ του π.δ. 51/2012 (Α’ 101) που διατηρεί νόμιμο ιατρείο στη Χώρα ή από οποιονδήποτε ιατρό των ιδίων ειδικοτήτων, ο οποίος συμμετέχει ή είναι μέλος ιατρικής εταιρείας οποιασδήποτε νομικής μορφής που έχει την έδρα της στη Χώρα. Τα προαναφερόμενα πιστοποιητικά υγείας γίνονται δεκτά από την αρμόδια Υπηρεσία εφόσον κατατίθενται εντός εξαμήνου από την έκδοσή τους.
Όπως: Άδεια διαμονής των περιπτώσεων του άρθρου 9 του ν. 5038/2023 (Α’ 81)«Κώδικας Μετανάστευσης». - Βεβαίωση υποβολής δικαιολογητικών χορήγησης ή ανανέωσης άδειας διαμονής. - Άδεια ή τίτλος διαμονής, σε ισχύ, που εκδίδεται από αρμόδια Αστυνομική Αρχή. - Δελτίο Ταυτότητας Εθιμοτυπίας, το οποίο (σύμφωνα και με τα αναγραφόμενα στο έντυπό του) επέχει θέση άδειας παραμονής. - Ειδικό Δελτίο Ταυτότητας Ομογενούς. Το ως άνω έγγραφο, εξαιρουμένων των περιπτώσεων άδειας διαμονής προς εξυπηρέτηση του δημοσίου συμφέροντος (τύπου «Ι.1», χορηγούμενης σύμφωνα με τα οριζόμενα στην παρ. 1 του άρθρου 163 του ν. 5038/2023) και άδειας διαμονής για απασχόληση κατόπιν μετάκλησης (τύπου «Ε.4», χορηγούμενης σύμφωνα με τα οριζόμενα στο άρθρο 61 του ν. 5038/2023), απαιτείται να έχει εκδοθεί εκατό ογδόντα πέντε (185) τουλάχιστον ημέρες πριν την ημέρα υποβολής της αίτησης στην Υπηρεσία Μεταφορών και Επικοινωνιών. Είναι αποδεκτή η υποβολή με την αίτηση του ως άνω εγγράφου και πριν τη συμπλήρωση του χρονικού διαστήματος των 185 ημερών από την έκδοσή του. Στην περίπτωση αυτή, για την εκπλήρωση της απαίτησης περί πιστοποίησης της συνήθους διαμονής του ενδιαφερομένου στην Ελλάδα υποβάλλονται, πέραν του εγγράφου αυτού, τουλάχιστον δύο (2) πρόσθετα αποδεικτικά στοιχεία που να αφορούν το υπόψη κρίσιμο χρονικό διάστημα. Ενδεικτικά, δύναται να υποβάλλονται δύο (2) εκ των εξής: - Δήλωση φορολογίας εισοδήματος (έντυπο E1) για το φορολογικό έτος που προηγείται ή που ταυτίζεται με αυτό της ημερομηνίας υποβολής. - Συμφωνητικό σε ισχύ μίσθωσης κατοικίας, εξαχθέν από την ενότητα «Δηλώσεις μίσθωσης ακινήτων» της Ψηφιακής Πύλης της Ανεξάρτητης Αρχής Δημοσίων Εσόδων (myAADE), στο όνομα του αιτούντα ή μέλους της οικογένειάς του. - Έγγραφο που πιστοποιεί την κοινωνική ασφάλιση του ενδιαφερομένου. - Αποδεικτικό λήψης εκπαίδευσης των τέκνων. - Έντυπο αναγγελίας πρόσληψης, ως εξάγεται από την ψηφιακή πλατφόρμα ΕΡΓΑΝΗ (myErgani.gov.gr), που να πιστοποιεί την απασχόληση του ενδιαφερομένου. - Λογαριασμός ενέργειας ή τηλεφωνίας ή ύδρευσης.
Αν η/ο ενδιαφερόμενη/ός αλλοδαπή/ός υπήκοος την ημέρα κατάθεσης της αίτησης και των δικαιολογητικών έχει την ιδιότητα της/του φοιτήτριας/ φοιτητή, σπουδάστριας/σπουδαστή ή της/του μαθήτριας/μαθητή στην Ελλάδα, καθώς και επί έξι (6) τουλάχιστον μήνες πριν, τότε απαιτείται η κατάθεση της πρωτότυπης βεβαίωσης της σχολής ή του σχολείου, που βεβαιώνει τη φοιτητική/ σπουδαστική ή μαθητική ιδιότητα.
Για την ανανέωση άδειας οδήγησης μιας εκ των κατηγοριών C1, C1Ε, C, CE, D1, D1E, D και DE έχουν παράλληλη ισχύ οι διατάξεις του π.δ. 74/2008 (Α’ 112), περί Πιστοποιητικού Επαγγελματικής Ικανότητας (Π.Ε.Ι.) Εμπορευμάτων και Επιβατών. Σε περίπτωση που ο ενδιαφερόμενος εμπίπτει στις εξαιρέσεις των παρ. 3, 4 και 5 του άρθρου 3 του π.δ. 74/2008, υποβάλλει συμπληρωματικά υπεύθυνη δήλωση στην οποία δηλώνονται τα εξής: «Δεν επιθυμώ ως οδηγός κατηγορίας C1, C1Ε, C, CE, D1, D1E, D, DE (διαγράφεται ό,τι δεν ισχύει) να αποκτήσω/ανανεώσω (διαγράφεται ό,τι δεν ισχύει) Πιστοποιητικό Επαγγελματικής Ικανότητας (Π.Ε.Ι.), διότι υπάγομαι στην εξαίρεση της ……………….….. συμπληρώνεται η σχετική διάταξη (περίπτωση της παρ. 3 ή παρ. 4 ή παρ. 5) του άρθρου 3 του π.δ. 74/2008 (Α’ 112) και συγκεκριμένα ως οδηγός …………………… (συμπληρώνεται συγκεκριμένα ο λόγος εξαίρεσης ως αυτός ορίζεται στη σχετική διάταξη).». Στην περίπτωση ενδιαφερομένου για ανανέωση άδειας οδήγησης μιας εκ των κατηγοριών C1, C1Ε, C και CE που έχει συμπληρώσει το 62ο έτος της ηλικίας του, ή ενδιαφερομένου για ανανέωση άδειας οδήγησης μιας εκ των κατηγοριών D1, D1E, D και DE που έχει συμπληρώσει το 60ο έτος της ηλικίας του, στο τέλος της προαναφερθείσας συμπληρωματικής υπεύθυνης δήλωσης δηλώνονται περαιτέρω τα εξής: «Έχω λάβει γνώση των οριζομένων στο άρθρο 41 του ν. 4850/2021 (Α’ 208).»
Η αίτηση εκτύπωσης άδειας οδήγησης υπογράφεται μόνο από την/τον κάτοχο της άδειας οδήγησης και όχι από εξουσιοδοτημένη/ο από την/τον κάτοχο πρόσωπο. Σύμφωνα με το υπόδειγμα στο Παράρτημα της κ.υ.α.18623/2372/2008(Β’1697). Δεν απαιτείται στην ψηφιακή διαδικασία.
Αντί του ενιαίου-ενοποιημένου ηλεκτρονικού παράβολου άδειας οδήγησης με κωδικό 3697 και κόστος 105€, μπορούν να εκδοθούν και να εξοφληθούν τρία ηλεκτρονικά παράβολα με κωδικούς 3687, 28, 20 κόστους 15€, 30€, 60€ αντίστοιχα. Δεν απαιτείται η υποβολή των ανωτέρω αποδεικτικών πληρωμής, εφόσον αναγράφεται/ονται στην αίτηση ο/οι κωδικός/οί παραβόλου (20ψήφιος) του/ων e-παραβόλου/ων.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/. Εάν ο ενδιαφερόμενος έχει την ιθαγένεια άλλου κράτους – μέλους της Ε.Ε. υποβάλλει φωτοαντίγραφο ταυτότητας ή διαβατηρίου, ενώ για υπήκοο τρίτης χώρας απαιτείται φωτοαντίγραφο διαβατηρίου ή άλλου εγγράφου, βάσει του οποίου επιτρέπεται η είσοδός του στην χώρα μας ή εγγράφου που έχει εκδώσει αρμόδια ελληνική αρχή. Από τα έγγραφα αυτά πρέπει να προκύπτει η ταυτότητα του προσώπου και η ηλικία του. Δεν απαιτείται στην ψηφιακή διαδικασία.
Η ισχύς των κατηγοριών των ελληνικών αδειών οδήγησης καθορίζεται με τις διατάξεις του άρθρου 5 του π.δ. 51/2012 (Α΄ 101), όπως ισχύει. Κάθε κατηγορία άδειας οδήγησης ανανεώνεται οποτεδήποτε, εφόσον πληρούνται οι νόμιμες προϋποθέσεις. Κάτοχος μη ισχύουσας κατηγορίας άδειας οδήγησης που εκδόθηκε από κράτος - μέλος της Ε.Ε., ο οποίος έχει αποκτήσει κανονική διαμονή στην Ελλάδα, οφείλει να ανανεώσει την άδεια οδήγησής του. Για την ανανέωση ακολουθείται ταυτόχρονα και η διαδικασία της ανταλλαγής του άρθρου 6 της υ.α. 50984/7947/2013 (Β 3056).
Για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων).
Εθνικό Σύστημα Ηλεκτρονικών Δημοσίων Συμβάσεων και άλλες διατάξεις.
Οδηγώντας με ασφάλεια: Εκσυγχρονισμός πλαισίου εκπαίδευσης και εξέτασης υποψήφιων οδηγών και οδηγών για τη χορήγηση αδειών οδήγησης οχημάτων, διατάξεις σχετικά με την οδήγηση ατόμων με αναπηρία, ρυθμίσεις για την ταξινόμηση και την κυκλοφορία οχημάτων ιστορικού ενδιαφέροντος, λοιπές διατάξεις αρμοδιότητας Υπουργείου Υποδομών και Μεταφορών και άλλες επείγουσες ρυθμίσεις.
Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011, όπως ισχύει.
Ανάθεση στη Διεύθυνση Διαβατηρίων του Αρχηγείου της Ελληνικής Αστυνομίας της εκτύπωσης των αδειών οδήγησης που εκδίδονται από τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων της χώρας.
Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων.
Καθορισμός των αρμοδίων οργάνων για τη χορήγηση της προσωρινής άδειας οδήγησης των άρθρων 42 έως 47 του ν. 4663/2020 (Α’ 30), των προδιαγραφών του εντύπου, των αναγραφόμενων στο έντυπο πληροφοριών και της διαδικασίας χορήγησης.
Προσαρμογή της ελληνικής νομοθεσίας προς την οδηγία 2003/59/ΕK του Ευρωπαϊκού Κοινοβουλίου και του Συμβουλίου, της 15ης Ιουλίου 2003, «σχετικά με την αρχική επιμόρφωση και την περιοδική κατάρτιση των οδηγών ορισμένων οδικών οχημάτων τα οποία χρησιμοποιούνται για τη μεταφορά εμπορευμάτων ή επιβατών, για την τροποποίηση του κανονισμού (ΕΟΚ) αριθμ. 3820/1985 του Συμβουλίου και της οδηγίας 91/439/ΕΟΚ του Συμβουλίου και για την κατάργηση της οδηγίας 76/914/ΕΟΚ του Συμβουλίου», όπως η οδηγία αυτή τροποποιήθηκε με τις οδηγίες 2004/66/ΕΚ του Συμβουλίου της 26ης Απριλίου 2004 και 2006/103/ΕΚ της 20ής Νοεμβρίου 2006, όπως ισχύει.
Επανακαθορισμός διαδικασιών για την εφαρμογή των διατάξεων του π.δ. 74/2008 (Α΄112), αναφορικά με τη χορήγηση Πιστοποιητικού Επαγγελματικής Ικανότητας (Π.Ε.Ι.) αρχικής επιμόρφωσης μεταφοράς επιβατών - εμπορευμάτων.
Ίδρυση λειτουργία και εκμετάλλευση αεροδρομίων επί υδάτινων επιφανειών, ρυθμίσεις μεταφορών και άλλες διατάξεις. Ρυθμίσεις για την προσωρινή άδεια οδήγησης.
Όροι και διαδικασία είσπραξης-επιστροφής για την εφαρμογή ηλεκτρονικού παράβολου.
Απλούστευση και ένταξη στα Κέντρα Εξυπηρέτησης Πολιτών (Κ.Ε.Π.) που λειτουργούν ως Ενιαία Κέντρα Εξυπηρέτησης (Ε.Κ.Ε.) διαδικασιών αρμοδιότητας της Ελληνικής Αστυνομίας σε εκτέλεση των διατάξεων του Ν. 3844/2010 (ΦΕΚ Α΄ 63).
Κύρωση Κώδικα εμμέσων φόρων επί των συναλλαγών του πεδίου εφαρμογής του Κώδικα Φορολογικής Διαδικασίας, καθώς και λοιπών εμμέσων φόρων.
Μέτρα κατά της εισφοροδιαφυγής, διασφάλιση εσόδων Ι.Κ.Α. και άλλα θέματα.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο υπάλληλος της Υπηρεσίας Μεταφορών και Επικοινωνιών της Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά που υπέβαλε ο ενδιαφερόμενος απευθείας στην Υπηρεσία ή μέσω των Κέντρων Εξυπηρέτησης Πολιτών (ΚΕΠ).
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση- υπεύθυνη δήλωση και τα δικαιολογητικά που υπέβαλε ο ενδιαφερόμενος ψηφιακά στη διαδρομή: https://drivers-vehicles.services.gov.gr
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας ελέγχει την πληρότητα και την ορθότητα των δικαιολογητικών.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας πρωτοκολλεί την αίτηση.
Ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας δίνει στον ενδιαφερόμενο μια Βεβαίωση Υποβολής Αιτήματος.
Στην περίπτωση που η άδεια οδήγησης έχει λήξει ή λήγει μέχρι την εκτύπωση του νέου εντύπου, ο υπάλληλος της Υπηρεσίας Μεταφορών και Επικοινωνιών της οικείας Περιφερειακής Ενότητας χορηγεί στον ενδιαφερόμενο προσωρινή άδεια οδήγησης.
Γίνεται ηλεκτρονική καταχώριση στο Μητρώο Αδειών Οδήγησης.
Αποστέλλεται από την Υπηρεσία Μεταφορών και Επικοινωνιών της Π.Ε. στη Διεύθυνση Διαβατηρίων της Ελληνικής Αστυνομίας, η πληροφορία σε ηλεκτρονική μορφή, καθώς και η αίτηση εκτύπωσης, με τη φωτογραφία και την υπογραφή του ενδιαφερόμενου.
Ο ενδιαφερόμενος παραλαμβάνει αυτοπροσώπως την άδεια οδήγησης, από τη Διεύθυνση Μεταφορών και Επικοινωνιών ή από το ΚΕΠ στο οποίο έχει υποβληθεί η σχετική αίτηση. Η άδεια οδήγησης παραδίδεται, με υπογραφή, στον κάτοχό της, ο οποίος πρέπει να είναι εφοδιασμένος με το δελτίο της αστυνομικής του ταυτότητας ή με το ισχύον διαβατήριό του, καθώς και σε πρόσωπο εφοδιασμένο με οποιοδήποτε νομιμοποιητικό έγγραφο όπως, εξουσιοδότηση θεωρημένη νόμιμα για το γνήσιο της υπογραφής ή πληρεξούσιο. Επίσης, παραδίδει υποχρεωτικά την άδεια οδήγησης εφόσον εμπεριέχει μία (1) τουλάχιστον κατηγορία σε ισχύ (όπως ανανέωση κατηγορίας C ή D, ενώ η Β είναι ακόμη σε ισχύ) και την έγχαρτη προσωρινή άδεια οδήγησης.
Σε περίπτωση που εντοπιστούν ελλείψεις, ενημερώνεται ο ενδιαφερόμενος για την ανάγκη προσκόμισης συμπληρωματικών στοιχείων.
Ομοίως και στη ψηφιακή διαδικασία, ο πολίτης μπορεί αυτοπροσώπως να παραλάβει προσωρινή άδεια οδήγησης από την Περιφερειακή Ενότητα που έχει υποβάλλει ηλεκτρονικά την αίτηση και τα δικαιολογητικά.
Ο χρόνος διεκπεραίωσης είναι ενδεικτικός και εξαρτάται από το φόρτο εργασίας της εκάστοτε Υπηρεσίας Μεταφορών και Επικοινωνιών της Περιφερειακής Ενότητας.
Ψηφιακή παραλαβή της αίτησης και δικαιολογητικών
Παράδοση της άδειας οδήγησης και παράδοση του παλαιού εντύπου άδειας οδήγησης
Renewal of a driving licence (all categories)